Dianne Kohler Barnard

Dianne Kohler Barnard ke mopolotiki wa pele, mmega dikgang le mopalamente wa Democratic Alliance (DA) kwa Aforika Borwa. Ka Phalane ngwaga wa 2015, o ne a kobiwa mo phathing ke komiti kgolo ya DA. Ka Morule 2015, tshwetso ya go mo koba e ne ya boelwa morago ka ikuelo mo komiting ya molao ya DA.Lindeque, Mia. "Dianne Kohler Barnard's expulsion is lifted, with conditions". ewn.co.za.

O tsholetswe kwa Port Elizabeth"Dianne Kohler Barnard"., o nna kwa KwaZulu-Natal, kwa a emetseng kgaolo ya botlhophoi ya borwa jwa Durban."Contact – DA in Your Area: KwaZulu-Natal".

 Tiro ya gagwe ya bobegadikgang 
Kohler Barnard o feditse dingwaga di le masome mabedi le boraro a bereka e le mmegadikgang wa seromamowa le dipampi tsa dikgang. O ne a berekela mo diofising tsa seromamowa sa SAfm kwa KwaZulu-Natal, a gasa thulaganyo ya dikgang tsa motshegare e e neng e bidiwa The Editors.

Kohler Barnard gape ke modulasetilo wa pele wa lekgotla la babereki ba kgaso, maranyane le badiri ba ba kopaneng kwa KwaZulu-Natal, e ne e le leloko la komiti ya SABC ya HIV/AIDS fa le tlhamiwa. 

 Polotiki 
Kohler Barnard o ne a tsena mo sepolotiking a tsibogela go oketsega ga go itshunya nko ga puso mo bookameding jwa SABC. O ne a tlhophiwa go ya palamenteng a le mo phathing ya DA ka 2004, pele e ne e le mmueledi wa botaki le ngwao.

Morago o ne a thapiwa go nna mmueledi wa kganetso wa botsogo, a kgala tona wa nako eo wa botsogo Manto Tshabalala-Msimang, bogolo jang ka kemo nokeng ya gagwe mo morekising wa kwa Germany wa di vitamin Matthias Rath o go neng go ngangiwa thata ka ene. Rath o ne a leka go sekisa Kohler Barnard go bo a mo supile e le motsietsi, a leka le go sekisa dipampiri tsa dikgang tse di neng di tshwaela jalo."Cape Times". www.iol.co.za.

Morago Kohler Barnard o ne a thapiwa e le tona wa tshwantsho wa sepodisi. E ne e le moemedi wa DA mo thomong ya SADC ya go lebelela ditlhopho tse pedi tsa bofelo kwa Zimbabwe.

Morago ga tlhakatlhakano, o ne a fudusediwa kwa maemong a mothusa mmueledi wa ditiro tsa setshaba ka 2015. O ne a busediwa kwa lephateng la sepodisi, jaanong e le mothusa tona wa tshwantsho, ka Phatwe 2017."Kohler Barnard returns as shadow deputy police minister".

Ka a ne a kile a bereka e le tona wa tshwantsho wa ditlhaeletsanyo le botegeniki, Kohler Barnard o ne a thapiwa e le tona wa tshwantsho wa tshireletso ka Moranang a le masome mabedi le motso ngwaga wa 2023.Ditabo, Malaika. "Another demotion for Mazzone as she moves from state security role back to communications". News24. Retrieved 11 December 2025

 Manganga 
Kohler Barnard o ne a kile a rata go kobiwa mo DA ka Phalane 2015, fa go upololwa gore o tsentse gape mokwalo mo Facebook wa mongwe o sele o a neng a kwadile gore botshelo kwa Aforika Borwa bo ne bo le botoka mo pusong ya ga tautona wa tlhaolele P W Botha. O ne a e sutlha e sena go nna mo tsebeng ya gagwe bosigo jotlhe. E ne ya tlhagelela mo maranyaneng a twitter morago ga dibeke e tsentswe ke ba ANC. Moeteledipele wa DA Hellen Zille o ne a bolelela Kohler Barnard go sutlha mokwalo oo, le ntswa ka nako eo a ne a setse a o sutlhile."DA's Kohler-Barnard re-posts a call for the return of PW Botha". October 2015 – via www.youtube.com."Kohler Barnard to face disciplinary action: Maimane | eNCA". www.enca.com.Gia Nicolaides. "DA MP faces disciplinary action for PW Botha post". ewn.co.za. Kohler Barnard o ne a ikopa maitshwarelo go dira jalo,"Kohler Barnard to face internal disciplinary action". Business Day Live. a fokodiwa maemo go nna mothusa tona wa ditiro tsa setshaba."DA 'demotes' Dianne Kohler Barnard". News24.

Moeteledipele o mosha wa DA Mmusi Maimane o ne a nnamo kgatelelong ya go mo koba mo phathing.Justice Malala. "Why DA leader Mmusi Maimane has to throw Kohler Barnard under the bus". Rand Daily Mail. lekgotla la kgalemo le ne la gakolola gore Kohler Barnard a atlholwe madi a a kanang ka dikete di le masome a mabedi, a ntshiwe mo maemong otlhe a a tlhophilweng mo go one mo DA, a duelele kopo maitshwarelo mo dipampiring tsa dikgang di le tlhano, a bo a tsenelele dithuto tsa go okamela maranyane a ituelela. Morago ga se, boloko jwa ga Kohler Barnard jwa DA bo ne jwa emisiwa ke mookamedi wa lekgotla la DA. O ne a ikuela ka tshwetso e e tserweng ke komiti, mme go kobiwa ga gagwe ga seegelwa kwa thoko dingwaga di le tlhano."Termination of DKB's DA membership suspended - Glynnis Breytenbach - POLITICS | Politicsweb".

Manganga a, go bolelwa fa a ne a utlusa sekao sa DA botlhoko, e e neng e leka go itshupa e le phathi e e kgatlhanong le puso ya tlhaolele,"BusinessLIVE"."Know Your DA (A Tale of Two Helens)". 14 May 2013. a ne a baka le kgotlhang mo phathing, ka bangwe ba ne ba bona tshwetso e e neng e tserwe pele e le setlhogo.

Pego ya motswedi wa dikgang ka 2016 e ne ya supa gore Kohler Barnard o ka tswa a sa diragatsa dikotlhao tse a neng a di neetswe ka letsatsi le le beilweng."Kohler-Barnard deflects sanctions questions".

Ka 2025, mookamedi wa sepodisi sa KwaZulu-Natal Nhlanhla Mkhwanazi o ne a re Kohler Barnard o ntshitse tshedimosetso ya tlotlo molao e e faphegileng.Moichela, Kamogelo (8 October 2025). "DA's Dianne Kohler Barnard in hot seat over leaked crime intel — MPs demand immediate recusal". IOL. Retrieved 11 December 2025

 Metswedi